Nea Marin și vedetele sale de la Poftiți pe la noi: Poftiți în Dobrogea! au ajuns la târgul medieval. După cearta fără precedent din urmă cu o zi, nea Marin a decis să păstreze tăcerea, în special față de Sonny Medini, care l-a supărat extrem de tare.
Ca să calmeze spiritele, Iuliana Luciu l-a sfătuit pe Sonny Medini cum să îl abordeze pe nea Marin, ca să îi intre din nou în grații. Iată ce a urmat!
Poftiți pe la noi: Poftiți în Dobrogea! Sezon 10, 29 mai 2024. Sonny l-a implorat pe nea Marin să-l ierte. Cum a reacționat coregraful
„Pune-te în genunchi, fă ceva, orice, mătănii! Fii și tu mai convingător, că dacă îți ceri scuze așa, o să țină supărarea până la anul. Pune-te în genunchi, pupă-i mâna, că e nașul tău! Cere-ți scuze frumos, să fii convingător!”, l-a îndemnat Iuliana Luciu pe Sonny Medini.
Zis și făcut, italianul s-a pus în genunchi în fața lui nea Marin, ca să își ceară iertare. Romică Țociu, Cornel Palade și Rikito Watanabe i s-au alăturat și l-au implorat pe coregraf să îl ierte pe acesta.
„De câte ori ai făcut așa?”, l-a întrebat nea Marin pe Sonny și apoi a întins mâna ca să i-o pupe. Apoi, tot el a adăugat: „Se mai întâmplă asta?”, iar Rikito i-a răspuns în stilul caracteristic: „Încă o zi și gata!”
„Acum trebuie să anulez iar totul, să mă fac de râs și la Casa de cultură...”, a continuat coregraful, însă nu a apucat să își încheie fraza, căci Sonny și Rikito, ca să își spele păcatele, au promis că se ocupă ei de tot.
„Sufletul a revenit la loc, dar tot o ținea un pic, că nu se știe. Tot a rămas cu un mic semn de întrebare.”, a precizat Sonny la testimoniale.
Poftiți pe la noi: Poftiți în Dobrogea! Sezon 10, 29 mai 2024. Liviu și Andrei au tras cu arcul în nea Marin. Ce a urmat
Ajunși în inima târgului medieval, invitații lui nea Marin de la Poftiți pe la noi: Poftiți în Dobrogea! au fost puși la treabă, ca să vadă cum se muncea pe vremea dacilor. Între timp, Liviu și Andrei, atrași de farmecul locului, s-au gândit să îi pună bețe în roate lui nea Marin și au tras cu arcul în el.
„Mă uit și văd o săgeată jos, ruptă... Am luat săgeata și zic: dar arcul unde e?”, a relatat gazda emisiunii.
În scurt timp, a fost prins și ”făptașul” și „a început călăreala”! Nea Marin a luat-o la fugă după băieții săi, în timp ce lua câte o ”armă” din public ca să îi pedeapsească.
„Ei au luat-o la fugă prin parc, m-am luat după ei. Unul s-a dat după un balot de paie, altul după un pom...”, a continuat coregraful
După ce i-a prins la cotitură, Liviu și Andrei s-au predat în fața lui nea Marin: „Gata, ne predăm!”, au strigat cei doi, în timp ce dansatorul ținea arcul îndreptat către ei: „Hai că vă iert!”
Poftiți pe la noi: Poftiți în Dobrogea! a continuat și săptămâna aceasta cu noi provocări pentru vedetele care au fost alături de Nea Marin
Începând cu 20 mai, nea Marin a revenit la Antena 1 cu episoade noi din sezonul 10 al emisiunii Poftiți pe la noi!, difuzate în fiecare luni, marţi şi miercuri, de la ora 20:30. Sezonul poate fi urmărit integral în AntenaPLAY.
Alături de nea Marin, în această aventură, sunt Liviu Vârciu și Andrei Ștefănescu, dar și Sonny Medini și Rikito Watanabe, care, alături de echipe, străbat cele mai frumoase locuri din Dobrogea.
Fascinat de locuri frumoase, autentice și de tradițiile fiecărei zone în parte, nea Marin a mărturisit: „Este prima dată când ajung la Corbu și abia aștept să descopăr zona. Așa cum s-a întâmplat în ultimele ediții, scopul nostru a fost acela de a pune vedetele la treabă și de a organiza spectacole pentru comunitățile în care am ajuns, spectacole care să promoveze și care să aducă bucurie oamenilor din zonele pe care le-am vizitat.”
Cum se vor descurca vedetele în continuare şi care vor fi provocările cărora trebuie să le facă față, telespectatorii vor putea afla urmărind noul episod al emisiunii Poftiţi pe la noi: Poftiţi în Dobrogea! Sezonul 10, difuzat astăzi, de la 20:30, pe Antena 1 și în AntenaPLAY!
Poftiți pe la noi: Poftiți în Dobrogea! a fost lider de piață aseară! Iuliana Luciu: ,,I-am amenințat că sunt foarte rea...